ការសំភាសន៍របស់អ៊ុំស្រី សុំ ធួក

ក៖ អ្នកដែរសំភាសន៍គេមានឈ្មោះថា ជាង​ស៊ីអ៊ាវ

ខ៖ អ្នកដែរអោយគេសំភាសន៍មានឈ្មោះថា សុំ ធួក៕

ការសង្ខេបប្រវត្តិរបស់អ៊ុំស្រី សុំ ធួក

អ៊ុំស្រី សុំ ធួក មានអាយុ

អ៊ុំស្រី សុំ ធួក មានភេទ ស្រី

អ៊ុំស្រី សុំ ធួក មានទីលំនៅបច្ចុប្បន្ននៅភូមិ

ក៖ ចឹងជាដំបូងខ្ញុំសូមអរគុណច្រើនអ៊ុំដែរបានអោយខ្ញុំសំភាសន៍ពីប្រវត្តិរបស់អ៊ុំ ហើយការសំភាសន៍ នេះត្រូវបានរៀបចំឡើងដោយសកលវិទ្យាល័យមួយដែរនៅអាមេរិចដែរមានឈ្មោះថាBYU ហើយដោយសារតែសកលវិទ្យាល័យមានគោលបំណងចង់រក្សាពីប្រវត្តិប្រជាជនខ្មែរដើម្បីទុកអោយកូនចៅ ជំនាន់ក្រោយៗពួកគាត់បានស្គាល់ពីប្រវត្តិរបស់ឪពុកម្ដាយ នឹងប្រវត្តិរបស់ដូចតា ចឹងនៅពេលដែរខ្ញុំបាន សំភាសន៍អ៊ុំហើយខ្ញុំនឹងដាក់ការសំភាសន៍មួយនេះទៅក្នុងវេបសាយរបស់សាលាដែរមានឈ្មោះថា [www.cambodianoralhistories.byu.edu](http://www.cambodianoralhistories.byu.edu) ចឹងហាសអ៊ុំ ចឹងតើអ៊ុំយល់ព្រមដើម្បីអោយខ្ញុំដាក់ការសំភាសន៍ មួយនេះដែរខ្ញុំបាននិយាយជាមួយអ៊ុំនឹងដាក់ទៅក្នុងវេបសាយរបស់សាលាដែរទេអ៊ុំ?

ខ៖ ចា៎!!!!?

ក៖ តើអ៊ុំយល់ព្រមដើម្បីអោយខ្ញុំអាចនិយាយជាមួយអ៊ុំនឹងដាក់ទៅក្នុងវេបសាយរបស់សាលាដែរទេអ៊ុំ?

ខ៖ ព្រមតើ!

ក៖ ចឹងសំរាប់ខ្ញុំជាអ្នកដែរសំភាសន៍អ៊ុំខ្ញុំមានឈ្មោះថា ជាង ស៊ីអ៊ាវ ហើយថ្ងៃខែដែរការសំភាសន៍មួយនេះត្រូវបាន ធ្វើឡើងនៅថ្ងៃទី23 ខែ 2 ឆ្នាំ2018 ហើយការសំភាសន៍ទាំងអស់នេះត្រូវបានធ្វើឡើងនៅភូមិអី គេដែរអ៊ុំ?

ខ៖ នៅភូមិដក់ពរ

ក៖ នៅភូមិដក់ពរ ឃុំវល្លិ៍សរ ស្រុកសំរោងទង ខេត្តកំពង់ស្ពឺ ចឹងសំរាប់អ៊ុំមានឈ្មោះពេញរបស់អ៊ុំនឹងមាន ឈ្មោះអីគេដែរអ៊ុំ?

ខ៖ ខ្ញុំឈ្មោះធួក

ក៖ ឈ្មោះពេញហាសអ៊ុំ?

ខ៖ ឈ្មោះធួកនឹង

ក៖​ ប៉ុន្តែត្រកូលមានឈ្មោះអីគេដែរអ៊ុំ?

ខ៖ សុំ ធួក

ក៖​ ឈ្មោះសុំ ធួក ចុះអ៊ុំមានឈ្មោះហៅក្រៅទេអ៊ុំ?

ខ៖ អត់មានទេ

ក៖ ចឹងមានតែមួយនឹងទេណអ៊ុំ?

ខ៖ មានតែមួយនឹង

ក៖ ចុះកាលពីក្មេងនឹងធ្លាប់មាននរណាហៅឈ្មោះអ៊ុំអីផ្សេងដែរទេអ៊ុំ?

ខ៖ អត់ទេមានតែឈ្មោះមួយនឹងឯង

ក៖ អូ៎!ចុះអ៊ុំសព្វថ្ងៃនឹងអ៊ុំអាយុប៉ុន្មានដែរអ៊ុំ?

ខ៖ ខ្ញុំអាយុ58ឆ្នាំហើយនឹងប៉ុន្តែអាយុ59ឆ្នាំចូលឆ្នាំថ្មីនឹងហើយ

ក៖ ​ចឹងអ៊ុំអាយុ59ឆ្នាំចូលឆ្នាំថ្មីនឹងប៉ុន្តែអ៊ុំមានដឹងថាអ៊ុំកើតនៅថ្ងៃខែឆ្នាំណាដែរទេអ៊ុំ?

ខ៖ អត់ដឹងទេកូន

ក៖ ​ប៉ុន្តែអ៊ុំមានដឹងថាអ៊ុំឆ្នាំខ្មែរអ៊ុំឆ្នាំអីគេដែរទេអ៊ុំ?

ខ៖ ខ្ញុំឆ្នាំជូតនឹង

ក៖ ចឹងអ៊ុំឆ្នាំជូតចឹងអ៊ុំកើតនៅឆ្នាំ1959អ៊ុំ?

ខ៖ នៅឆ្នាំ1959

ក៖ បាទចុះអ៊ុំកើតនៅណាដែរអ៊ុំ?

ខ៖ ខ្ញុំកើតនៅភូមិនឹង

ក៖ ចឹងអ៊ុំកើតនៅភូមិដក់ពរ ឃុំវល្លិ៍សរ ស្រុកសំរោងទង់ ខេត្តកំពង់ស្ពឺនឹង?

ខ៖ នៅខេត្តកំពង់ស្ពឺនឹង

ក៖ ចុះអ៊ុំមានបងប្អូនចំនួនប៉ុន្មាននាក់ដែរអ៊ុំ?

ខ៖ ខ្ញុំមានបងប្អូនចំនួន5នាក់

ក៖ ចុះអ៊ុំជាកូនទីប៉ុន្មានដែរទៅអ៊ុំ?

ខ៖ ឥឡូវនឹងអត់រាប់អ្នកស្លាប់ទេឥឡូវនឹង4នាក់

ក៖ ចុះបើទាំងអ្នកស្លាប់នឹងប៉ុន្មាននាក់ដែរទៅអ៊ុំ?

ខ៖ ទេខ្ញុំមិនដឹងថាប៉ុន្មាននាក់ទេម៉ែខ្ញុំ

ក៖ ប៉ុន្តែដូចជានៅរស់នឹងមាន4នាក់?

ខ៖ ដឹងតែនៅរស់នឹងមាន4នាក់នឹង

ក៖ ចុះបងប្អូននៅរស់នឹងឥឡូវនឹងគាត់មានឈ្មោះអីគេខ្លះដែរអ៊ុំ?

ខ៖ ឈ្មោះ5នាក់នឹងបងខ្ញុំឈ្មោះយីវ , ឈ្មោះជា នឹងឈ្មោះភេ

ក៖ ចឹងអ៊ុំជាកូនទី3?

ខ៖ ខ្ញុំជាកូនទី?

ខ៖ ខ្ញុំជាកូនទី3នឹង

ក៖ ចុះអ៊ុំមានចងចាំអនុស្សាវរីយ៍កាលពីអ៊ុំនៅក្មេងៗៗអីនៅប៉ុនៗនេះអីអ៊ុំមានធា្លប់លេងអីជាមួយពួកគាត់ ចឹងហាសអ៊ុំ លេងឡឹកបាយឡ លេង?

ខ៖ នឹងហើយលេងនឹង

ក៖ លេងហោសអ៊ុំ ចុះធ្លាប់ទៅស្រែអីជាមួយគ្នាចឹងហាសអ៊ុំ?

ខ៖ ចា៎ៗៗ!!

ក៖ ចុះង៊ុំគិតថាចូលចិត្តលេងអីជាមួយពួកគាត់ដែរអ៊ុំ?

ខ៖ កាលពីនៅក្មេងអីនឹងលេងបាយឡឹកបាយឡអីនឹងហាស គ្មានលេងអីទេ

ក៖ លេងបិទពួនលេងអីនឹងហោសអ៊ុំ?

ខ៖ ចា៎!លេងបិទពួនលេងអីនឹងហាស

ក៖ អូ៎! ចុះបងប្អូនរបស់អ៊ុំសព្វថ្ងៃនឹងគាត់នៅណាដែរអ៊ុំ?

ខ៖ បងប្អូនរបស់ខ្ញុំនៅស្រុកបែកគ្នាអស់ហើយនឹង

ក៖ អូ៎!ពួកគាត់បែកគ្នាអស់ហើយណអ៊ុំ?

ខ៖ ចា៎!នឹងហើយ

ក៖ ​ប៉ុន្តែពួកគាត់ធ្វើអីគេដែរអ៊ុំមានដឹងទេ

ខ៖ ឪពុករបស់ខ្ញុំនឹងសព្វថ្ងៃនឹងគាត់ស្លាប់បាត់ហើយនឹង

ក៖ ប៉ុន្តែបងប្អូនរបស់អ៊ុំហាសសព្វថ្ងៃនឹងគាត់ធ្វើអីគេដែរអ៊ុំ?

ខ៖ បងប្អូនរបស់ខ្ញុំហោស?

ក៖ បាទពួកគាត់រកស៊ីធ្វើការអីចឹងហាស?

ខ៖ ​គ្មានអីគេនៅតែផ្ទះនឹងគ្មានរកស៊ីអីទេនឹង

ក៖ ចឹងពួកគាត់មានកូនមានចៅហើយណអ៊ុំ?

ខ៖ គេមានកូនមានចៅអស់ហើយនឹង

ក៖ អូ៎!ចុះដូចជាឪពុករបស់អ៊ុំមានឈ្មោះអីគេដែរអ៊ុំ?

ខ៖​ គាត់មានឈ្មោះយ៉ាត

ក៖ គាត់ឈ្មោះយ៉ាត?

ខ៖ នឹងហើយឈ្មោះយ៉ាតនឹង

ក៖ បាទដល់ឥឡូវនឹងគាត់ប្រហែលជាអាយុប៉ុន្មានអ៊ុំមានចងចាំទេ?

ខ៖ អត់ចាំទេកូនអើយគាត់ស្លាប់តាំងបីជំនាន់ពលពតមកហើយនឹង

ក៖ អូ៎!ប៉ុន្តែដូចជាគាត់កើតនៅណាដែរអ៊ុំមានដឹងទេ?

ខ៖ ឪពុករបស់ខ្ញុំនឹងគាត់កើតនៅត្រពាំងមេមាន់

ក៖ ត្រពាំងមេមាន់នឹងនៅណាដែរអ៊ុំ?

ខ៖ ​ត្រពាំងមេមាន់នឹងនៅណោះ

ក៖ នៅភូមិ ឃុំអីគេដែរអ៊ុំមានចងចាំទេ?

ខ៖ អត់ស្គាល់ទេមិនដឹងថាភូមិអីគេទេ ដឹងតែត្រពាំងមេមាន់នឹង

ក៖ ​ ប៉ុន្តែដឹងតែនៅត្រពាំងមេមាន់?

ខ៖ នឹងហើយនៅត្រពាំងមេមាន់នឹង

ក៖ ចុះម្ដាយរបស់អ៊ុំនឹងគាត់មានឈ្មោះអីគេដែរអ៊ុំ?

ខ៖ ឈ្មោះយាយសុខ

ក៖ ឈ្មោះយាយសុខ?

ខ៖ ឈ្មោះយាយសក

ក៖ អូ៎!យាយសកហោសអ៊ុំ?

ខ៖ ចា៎!នឹងហើយ

ក៖ ចុះដល់ឥឡូវនឹងគាត់អាយុប៉ុន្មានអ៊ុំមានដឹងទេ?

ខ៖ គាត់អាយុ96-97ឆ្នាំហើយម៉ែរបស់ខ្ញុំនឹង

ក៖ អូ៎!គាត់អាយុច្រើនផងនឹង ចុះយាយគាត់កើតនៅណាដែរអ៊ុំនមានដឹងទេ?

ខ៖ ម៉ែរបស់ខ្ញុំនឹងគាត់កើតនៅណាគាត់កើតនៅនឹងហាស

ក៖ អូ៎!កើតនៅនឹងហោសអ៊ុំ ចុះឪពុករបស់អ៊ុំការគាត់នៅរស់នឹងគាត់ធ្វើអីគេដែរសំរាប់ចិញ្ចឹមជិវិតដែរអ៊ុំ?

ខ៖ គាត់ធ្វើស្រែនឹង

ក៖ ចឹងគាត់ធ្វើតែស្រែទេនឹងហោសអ៊ុំ ចុះគាត់ជាមនុស្សកាច រឺមួយក៏ស្លូតដែអ៊ុំ?

ខ៖ មានអីឪពុកនឹងកាចដែរនឹងហាស

ក៖ ចុះម្ដាយរបស់អ៊ុំគាត់ធ្វើអីគេដែរសំរាប់ចិញ្ចឹមជីវិតដែរអ៊ុំ?

ខ៖ អើរគាត់នៅតែស្រែធ្វើតែស្រែនឹងហាសចាស់ពីដើមនៅស្រែធ្វើតែស្រែនឹងគា្មនធ្វើអីទេនឹង

ក៖ បាទអ៊ុំមានចងចាំអីកាលពីឪពុកម្ដាយរបស់នៅហាស អ៊ុំមានចងចាំអនុស្សាវរីយ៍អីដើរជាមួយគាត់ រឺក៏ធ្វើអីជាមួយគាត់ រឺក៏ទៅស្រែជាមួយគាត់ដែរទេ?

ខ៖ ចា៎!ទៅស្រែអីជាមួយគាត់នឹង គាត់ដើរពីក្រោយចឹងទៅខ្ញុំនៅតូចៗៗនឹងគាត់និយាយទេណាស់

ក៖ បាទអ៊ុំបាទ?

ខ៖ គាត់និយាយថាគាត់ដាក់ពីក្រោយចឹងគាត់បរគោ គាត់ដាក់ជាក្រម៉ាគាត់ដាក់អង្រឹងដាក់ពីក្រោយ ចឹងទៅណាស់

ក៖ អូ៎!ពេលណុងអ៊ុំនៅតូចៗៗណអ៊ុំ?

ខ៖ ខ្ញុំនៅតូចៗៗនឹង

ក៖ ចុះបងប្អូនរបស់អ៊ុំវិញ?

ខ៖ បងរបស់ខ្ញុំនឹងបងរបស់ខ្ញុំនឹងនៅរៀន

ក៖ អូ៎!រៀនហោសអ៊ុំ?

ខ៖ ចា៎!រៀន

ក៖ អូ៎!ប៉ុន្តែដូចជាឪពុករបស់អ៊ុំនឹងគាត់មានធ្លាប់ប្រាប់បីប្រវត្តិរបស់គាត់ទៅអ៊ុំទេ?

ខ៖ ​ចា៎!ថាម៉េច?

ក៖ ឪពុករបស់អ៊ុំធ្លាប់ប្រាប់ពីប្រវត្តិរបស់គាត់ទៅអ៊ុំទេ ថាគាត់ធ្វើអីចឹងហាស?

ខ៖ គាត់គ្មានធ្វើអីគាត់ធ្វើតែស្រែនឹង

ក៖ ចឹងកាលពីគាត់នៅក្មេងនឹងក៏គាត់ធ្វើស្រែដែរ?

ខ៖ គាត់នៅតែធ្វើស្រែរហូតនឹងពិបាកនៅជំនាន់ពលពតនឹងតែម្ដងនឹង

ក៖ ចុះម្ដាយរបស់អ៊ុំវិញ?

ខ៖ នៅធ្វើអីធ្វើតែស្រែនឹងគ្រូ នៅធ្វើតែស្រែនឹងគ្មានធ្វើអីទេ

ក៖ អូ៎!និយាយរួចគាត់ធ្វើតែស្រែទាំងអស់គ្នាហោសអ៊ុំ?

ខ៖ នឹងហើយគាត់ធ្វើស្រែទាំងអស់គ្នានឹងកាលពីដើមនឹង

ក៖ ចុះយាយតាខាងឪពុកនឹងអ៊ុំមានស្គាល់ឈ្មោះគាត់ទេ?

ខ៖ ស្គាល់គាតស្លាប់អស់ហើយនឹង

ក៖ ប៉ុន្តែពួកគាត់មានឈ្មោះអីគេដែរអ៊ុំ?

ខ៖ ខាងឪពុករបស់ខ្ញុំនឹងអត់ស្គាល់ទេ

ក៖ ចុះខាងម្ដាយអ៊ុំមានស្គាល់ទេ?

ខ៖ ​ខាងម្ដាយនឹងនៅនឹងឯង

ក៖ យាយតាហាសអ៊ុំ?

ខ៖ យាយតានឹងខ្ញុំស្គាល់តែតារបស់ខ្ញុំឈ្មោះតាតុលតែមួយនឹងយាយនឹងមិនដឹងថាឈ្មោះអីអត់ស្គាល់ ផងនឹង

ក៖ ចុះអ៊ុំនៅខេត្តនឹងយូរនៅ?

ខ៖ ខ្ញុំនៅនឹងយូរហើយនៅតាំងពីសង្គមហោស

ក៖ តាំងពីអ៊ុំនៅក្មេងៗៗតែម្ដងនឹងហោសអ៊ុំ?

ខ៖ ​ ចា៎!តាំងពីក្មេងតាំងពីសង្គមណោះទើបតែបែករត់ទៅអាពតទេនឹង

ក៖ អូ៎!បាទអ៊ុំ?

ខ៖ ​ រត់ទៅរត់ពីនេះទៅភ្នំពេញនឹងដល់ពេលដែរបែកពីភ្នំពេញនឹងទៅបាក់ខែង

ក៖ អូ៎!អ៊ុំទៅនៅបានច្រើនខេត្តហាសណអ៊ុំ?

ខ៖ ​ ចា៎!ទៅនៅបាក់ខែងនឹងចេញពីបាក់ខែងមកចេញពីអាពតមកនៅឆ្នាំ1979 ដល់ពេលដែរឆ្នាំ1975នឹង មកអាពតនឹងមកនៅនឹងតែម្ដងនឹង

ក៖ អូ៎!បាទអ៊ុំចឹងមានន័យថាតាំងពីឆ្នាំ1975ដល់ឆ្នាំ1979អ៊ុំមកនៅនឹង?

ខ៖ នៅឆ្នាំ1979នឹងមកមកពីឆ្នាំ1975នឹងមកក៏មកនៅផ្ទះភូមិតែម្ដងនឹង

ក៖ បាទអ៊ុំចឹងមានន័យថាអ៊ុំតាំងពីឆ្នាំ1975-1979នឹងអ៊ុំនៅនឹងរហូត?

ខ៖ ឆ្នាំ1979ចេះតែទៅចឹងទៅៗៗទៅនៅហួសត្រពាំងត្រែងហោស

ក៖ ប៉ុន្តែចាប់ពីប៉ែតហោសគេរំដោះហើយអ៊ុំមកនៅនឹង?

ខ៖ គេរំដោះហើយអ៊ុំមកនៅភូមិតាកេ ចេញពីភ្នំតាកេបានមកនៅនឹង

ក៖ អូ៎!បាទចឹងអ៊ុំ?

ខ៖ ​ទៅចឹងទៅវាឆ្ងាយណាស់ចេញពីទន្លេឆ្លងទៅទន្លេមកទៅឆ្ងាយណាស់ដល់ពេលមកវិញទើរមកនៅ ភូមិតាកេ ហើយបានមកនៅនេះ ដល់ពេលមកនៅនឹងហើយដល់ពលពតមកចេញពីត្រពាំងគ្រិល ទៅហួសទៅនៅភ្នំហួសអមឡាំងហោស

ក៖ អូ៎!បាទអ៊ុំចុះពេលណុងគេប្រាប់ដែរថាបើយើងដាច់ពលពតយើងនៅភូមិណាគេអោយនៅភូមិនឹង?

ខ៖ មកនៅភូមិនឹងគ្មានបានភូមិនឹងណាគេគ្មានអោយមកនៅភូមិនឹងផងនឹង

ក៖ ប៉ុន្តែចុះសំរាប់ដីស្រែអីនឹងអ៊ុំធ្វើម៉េចទៅ?

ខ៖ ចុះមកហើយចុះពីឆ្នាំ1975នឹងអាពតនឹងគេមិនរំដោះចឹងវាមិនអោយភូមិណានៅភូមិនឹង

ក៖ បាទអ៊ុំបាទ?

ខ៖ ប៉ុន្តែវាមិនអោយទៅណាមិនអោយចេញពីនាគវត្តកទិលនឹងចេញទៅនៅណានោះទៀតនឹង

ក៖ ​ គេអោយនៅកន្លែងផ្សេងទៀតហោសអ៊ុំ?

ខ៖ ចា៎!នៅកន្លែងផ្សេងនឹងហើយទៅរហូតដល់អមឡាំងអីនោះ អោយទៅនៅនឹងអោយទៅធ្វើដីអីនៅនឹង ទៅណាស់

ក៖ បាទអ៊ុំបាទ?

ខ​៖ បាននៅឆ្នាំ1979នឹងបានគេអោយមកនៅនឹងវិញ

ក៖ ចុះអ៊ុំគិតថាអ៊ុំមានកូនចៅរឺមួយក៏បងប្អូនណាដែររស់នៅក្រៅប្រទេសទេអ៊ុំ?

ខ៖ អត់មានទេកូន

ក៖ អត់មានទេហោសអ៊ុំ ចុះអ៊ុំគិតថាស្វាមីរបស់អ៊ុំនឹងឈ្មោះអីគេដែរអ៊ុំ?

ខ៖ ​ មានឈ្មោះថន

ក៖ ឈ្មោះថនហោសអ៊ុំ ចុះអ៊ុំមានចងចាំថាអ៊ុំបានរៀបអាពាហ៍ពិពាហ៍ជាមួយអ៊ុំប្រុសនៅពេលណាដែរ ទេអ៊ុំ?

ខ៖ ពីឆ្នាំ1979ចុះមកនឹង

ក៖ អូ៎!ចឹងអ៊ុំរៀបអាពាហ៍ពិបាហ៍នៅឆ្នាំ1979នឹងតែម្ដងហោសអ៊ុំ?

ខ៖ ចា៎!ឆ្នាំ1979ចុះមកនឹង

ក៖ ចឹងមានន័យថាអស់ជិត40ឆ្នាំហើយណអ៊ុំ?

ខ៖ ចា៎!នឹងហើយ

ក៖ ចុះអ៊ុំនៅពេលដែរអ៊ុំរៀបអាពាហ៍ពិពាហ៍គិតថាអ៊ុំជាអ្នកសំរេចចិត្តរៀបដោយខ្លួនឯងរឺមួយ ក៏ម្ដាយឪពុករបស់អ៊ុំជាអ្នករៀបអោយដែរអ៊ុំ?

ខ៖ ឪពុកម្ដាយជាអ្នករៀបអោយនឹង កាលពីជំនាន់អាពតនឹង

ក៖ អូ៎!បាទអ៊ុំ ចុះមានជាជំនូនទេពេលណុងដូចជាថ្លៃទឹកដោះហាសអ៊ុំ?

ខ៖ ជំនូន?

ក៖ ជំនូនលក្ខណះថ្លៃទឹកដោះហាសអ៊ុំគាត់ជួនទេ?

ខ៖ អូ៎ការពីឆ្នាំ1979នឹងកូនអត់មានអីទេនឹងឆ្នាំ1979នឹងការមានអី

ក៖ អូ៎! ចុះអ៊ុំគិតថាអ៊ុំមានចេះភាសាអីក្រៅពីភាសាខ្មែរដែរទេអ៊ុំ?

ខ៖ ថាម៉េច?

ក៖ អ៊ុំមានចេះភាសាអីក្រៅពីភាសាខ្មែរទេអ៊ុំ អ៊ុំធ្លាប់បានរៀនទេអ៊ុំ?

ខ៖ ខ្ញុំរៀនប៉ុន្តែខ្ញុំភ្លេចអស់ហើយនឹង

ក៖ អូ៎!អ៊ុំភ្លេចអស់ហើយណអ៊ុំ ប៉ុន្តែអ៊ុំមានចងចាំថាអ៊ុំបានរៀននៅថ្នាក់ទីប៉ុន្មានដែរទេអ៊ុំ?

ខ៖ កាលពីអ៊ុំរៀននឹងបានថ្នាក់ទី9នឹង

ក៖ អូ៎!រៀនបានថ្នាក់ទី9នឹងច្រើនណាស់អ៊ុំ?

ខ៖ ប៉ុន្តែភ្លេចអស់ហើយនឹងតាំងពីមានកូននឹងភ្លេចអស់គ្មានចងចាំណាទេនឹងគ្មានទៅបានចងចាំទេ ភ្លេចអស់ហើយនឹង

ក៖ អ៊ុំភ្លេចអស់ហើយនឹងអ៊ុំ?

ខ៖ ភ្លេចអស់ហើយនឹងគ្មានចងចាំអីណាទេនឹង

ក៖ ប៉ុន្តែអ៊ុំមានចេះភាសាអីក្រៅពីភាសាខ្មែរទេអ៊ុំ?

ខ៖ អត់ចេះទេ

ក៖ ដូចជាភាសាអង់គ្លេស ភាសាវៀតណាមអីនឹង?

ខ៖ អត់ចេះទេកូនអើយអត់ចេះទេនឹង

ក៖ អូ៎!ប៉ុន្តែកាលពីអ៊ុំរៀននឹងអ៊ុំរៀននៅណាដែរអ៊ុំ?

ខ៖ អ៊ុំរៀននៅសំរោងទង

ក៖ ចឹងនៅសាលាសំរោងទងណអ៊ុំ ចុះអ៊ុំធ្លាប់មានមិត្តភក្តិស្និទ្ធិស្នាលណាដែរធំធាត់មកជាមួយគ្នាដែរទេ អ៊ុំ?

ខ៖ មិត្តភក្តិណាមិនដែរមានទេ

ក៖ អូ៎!អត់ដែរមានមិត្តភក្តិទេ កាលពីក្មេងៗនឹងអ៊ុំមិនដែរមានមិត្តភក្តិដែរហោសអ៊ុំ?

ខ៖ អត់រៀនជាមួយគេចឹងតាំងបីនេះមកអត់មានទេ

ក៖ ​អ៊ុំកិតថាអ៊ុំធ្លាប់ធ្វើស្រែចំការទេអ៊ុំ?

ខ៖ ចា៎!!!!!?

ក៖ អ៊ុំធ្លាប់ធ្វើស្រែចំការទេ?  
ខ៖ ខ្ញុំធ្វើជាមួយម៉ែឪរបស់ខ្ញុំនឹងហាស

ក៖ ធ្វើស្រែណអ៊ុំណ?

ខ៖ ចា៎!ធ្វើតែស្រែនឹងគ្មានបានធ្វើអីទេកូន

ក៖ ចុះកាលធ្វើស្រែនឹងអ៊ុំធ្វើអីគេខ្លះដែរទៅអ៊ុំ?

ខ៖ ធ្វើស្រែនឹងគ្មានធ្វើអីគេមានតែដកស្ទូងនឹង

ក៖ បាទដកស្ទូងនឹងច្រូតកាត់អីចឹងណអ៊ុំ?

ខ៖ ចា៎!មានតែប៉ុណ្ណឹង

ក៖ អូ៎!អ៊ុំគិតថាតាំងពីក្មេងរហូតមកដល់ពេលនេះហាសអ៊ុំធ្លាប់ជួបបញ្ហាអីគេដែរដូចជាធ្វើការងារអីគេខ្លះ ដែរទៅអ៊ុំ?

ខ៖ គ្មានបានធ្វើការងារអីអូនអ៊ុំធ្វើតែស្រែនឹង

ក៖ ចឹងណអ៊ុំ?

ខ៖ ចា៎ៗ!គ្មានធ្វើអីទេកូន

ក៖ ប៉ុន្តែអ៊ុំអត់ធ្លាប់លក់ដូរអីទេណអ៊ុំ?

ខ៖ អត់ដែរទេកូន

ក៖ ប៉ុន្តែអ៊ុំធ្លាប់ចិញ្ចឹមសត្វទេអ៊ុំ ដូចថាចិញ្ចឹមមាន់ ទា ជ្រូក គោ ក្របីអីចឹងហាសអ៊ុំ?

ខ៖ បើពីមុននឹងចិញ្ចឹមនឹងគេមែនប៉ុន្តែឥឡូវនឹងអត់មានចិញ្ចឹមទេ

ក៖ អូ៎!ចិញ្ចឹមច្រើនហោសអ៊ុំ?

ខ៖ អូ៎!ពីដើមនឹងចិញ្ចឹមតែជ្រូកមួយនឹងអូន គ្មានចិញ្ចឹមអីទេ

ក៖ បាទអ៊ុំបាទនឹង?

ខ៖ ចិញ្ចឹមលក្ខណះថារួចដោះទាល់នឹងហាស

ក៖ អូ៎!ចុះអ៊ុំគិតថាជីវិតរបស់អ៊ុំមានការផ្លាស់ប្ដូរអីតាំងពីក្មេងរហូតមកដល់ពេលនេះដែរអ៊ុំ?

ខ៖ ទេឥឡូវនឹងគ្មានទេឥឡូវនឹងគ្មានចង់ធ្វើអីទេអូន

ក៖ អូ៎!ចុះអ៊ុំចូលចិត្តពិសារម្ហូបអីគេដែរអ៊ុំ?

ខ៖ អ៊ុំហោស អ៊ុំឥឡូវនឹងសាច់ជ្រូកនឹងអ៊ុំមិនសូវចង់ហូបទេអ៊ុំចង់ហូបតែត្រីអីវិញនឹង

ក៖ ចុះអ៊ុំគិតថាកាលពីក្មេងៗអ៊ុំចូលចិត្តលេងល្បែងប្រជាប្រិយ៍អីគេដូចជាចោលឈូង បោះអង្គុញ លាក់កន្សែង ទាញព្រាតអីចឹងហាស?

ខ៖ ចា៎!កាលនៅពីតូចចូលចិត្តលេងចឹងហាស

ក៖ អូ៎!អ៊ុំលេងហោសអ៊ុំ?

ខ៖ ​ចា៎!នឹងលេង

ក៖ អ៊ុំចេះច្រៀងទេអ៊ុំ?

ខ៖ អត់ទេនឹង

ក៖ អ៊ុំអត់ចេះច្រៀងទេ ចុះង៊ុំចូលចិត្តស្ដាប់បទចំរៀងទេអ៊ុំ?

ខ៖ និយាយពីចំរៀងវិញចូលចិត្តស្ដាប់ដែរតើក្មួយ

ក៖ លក្ខណះជាបទសម័យ រឺមួយបទបុរាណដែរអ៊ុំ?

ខ៖ លក្ខណះបទបុរាណយើងពីដើមៗៗនឹងហាស

ក៖ ចុះអ៊ុំគិតថាអ៊ុំមាននរណាមួយនៅក្នុងក្រុមគ្រួសាររបស់អ៊ុំណាម្នាក់ចេះលេងឧបករណ៍ភ្លេងដែរទេអ៊ុំ?

ខ៖ អត់ទេកូន

ក៖ ភ្លេងពិនពាត់ ភ្លេងខ្មែរអ៊ុំចេះទេ?

ខ៖ ​អត់មាននរណាចេះទេក្មួយអើយ

ក៖ ​សូម្បីតែបងប្អូនជីដូនមួយអីក៏អត់មានដែរណអ៊ុំ?  
ខ៖ អត់មានទ

ក៖ ចុះផ្ទះរបស់អ៊ុំមានលក្ខណះបែបណាដែរតាំងពីក្មេងរហូតដល់ពេលនេះហាសអ៊ុំ?

ខ៖ មានអីកូនគ្មានអីផងនឹង

ក៖ ដូចលក្ខណះពីក្មេងផ្ទះយ៉ាងម៉េចធំ តូច ថ្ម រឺមួយក៏ឈើអីចឹងហាសអ៊ុំ?  
ខ៖ កាលពីដើមផ្ទះក្បឿងចឹង

ក៖ អូ៎!ដល់ពេលឥឡូវនឹងនៅតែផ្ទះក្បឿងចឹងដដែល?

ខ៖ ក្បឿងចឹងនៅតែផ្ទះក្បឿងចឹងដដែលនឹងណាស់

ក៖ ចុះនរណាគេជាអ្នកធ្វើផ្ទះមួយនឹងហាសអ៊ុំ?

ខ៖ ម៉ែរបស់ខ្ញុំជាអ្នកធ្វើអោយ

ក៖ ប៉ុន្តែជួលគេណអ៊ុំ?  
ខ៖ យើងជួលគេធ្វើនឹង

ក៖ អូ៎!បាទអ៊ុំ គេប្រើឧបករណ៍អីគេខ្លះអ៊ុំមានដឹងទេអ៊ុំ សំរាប់ធ្វើជាផ្ទះរបស់អ៊ុំហាស?

ខ៖ មានស្អីទេមានតែរណាអីនឹង មានតែរណាអីនឹងកូននឹងពូថៅតែប៉ុណ្ណឹងមានស្អី

ក៖ បាទអ៊ុំចុះអ៊ុំគិតថាអ៊ុំមានជំនាញអីដែរអ៊ុំចេះស្ទាត់ជំនាញទេអ៊ុំ?

ខ៖ ចា៎!!!!?

ក៖ ចុះអ៊ុំមានជំនាញអីដែរអ៊ុំគិតថាអ៊ុំចេះស្ទាត់ជំនាញដែរទេអ៊ុំ?

ខ៖ អូ៎!អត់មានជំនាញអីទេកូនអើយ មានតែដកស្ទូងនឹងគ្មានជំនាញអីទេ

ក៖ មានតែដកស្ទូងធ្វើស្រែណអ៊ុំ?

ខ៖ ដកស្ទូងធ្វើស្រែនឹងកូនអើយ

ក៖ ចុះអ៊ុំគិតថាឪពុកម្ដាយរបស់អ៊ុំនឹងធ្លាប់បង្រៀនពីជំនាញអីទៅអ៊ុំទេដូចជាវេញវល្លិ៍ កូរស្កត្នោត ធ្វើផ្ដៅអីចឹងហាសអ៊ុំ?

ខ៖ គ្មានស្អីមិនដែរជួយធ្វើគាត់ផងនឹង

ក៖ គាត់មិនដែរបានបង្រៀនអ៊ុំទៅស្អីទេណអ៊ុំ?

ខ៖ គ្មានដែរបង្រៀនអ៊ុំស្អីផងនឹង

ក៖ ចុះអ៊ុំអាចពីប្រវត្តិកាលលំបាកការនៅក្នុងជំនាន់ពលពតតិចបានទេអ៊ុំ អ្វីដែរង៊ុំអាចចាំបានចឹងហាសដូចជាពេលណុងគេជំលាសអ៊ុំទៅណាដែរអ៊ុំ?

ខ៖ ជំនាន់ពលពតខ្ញុំលំបាកខ្ញុំនៅទន្លេចឹងទៅ បន្ទាប់មកគេផ្លាស់ពីទន្លេមកមករែកដី សែងដីចឹងទៅណាស់កូន

ក៖ បាទអ៊ុំបាទ?

ខ៖ រែកដីនឹងសែងដីចឹងទៅនៅជំនាន់ពលពតនឹងហាស

ក៖ បាទអ៊ុំ ប៉ុន្តែគេជំលាសអ៊ុំទៅណាដែរអ៊ុំ?

ខ៖ ជំលាសខ្ញុំទៅអមឡាំង

ក៖ នៅអមឡាំងហោសអ៊ុំ ប៉ុន្តែនៅកន្លែងនោះជិតតន្លេណអ៊ុំ?

ខ៖ អត់ទន្លេទេកូននៅក្នុងព្រៃតែម្ដងនឹង

ក៖ អូ៎!ប៉ុន្តែគេអោយយើងធ្វើអីគេទៅក្នុងព្រៃនឹងទៅអ៊ុំ?

ខ៖ អ៊ុំរែកដី កាប់ព្រៃ អ៊ុំរែកដីនឹងកាប់ព្រៃចឹងទៅណាស់កូន

ក៖ អូ៎!រហូតគេមានជំលាសអ៊ុំទៅកន្លែងណាផ្សេងទេអ៊ុំ?

ខ៖ ទៅអូដើរគ្រប់កន្លែងនឹង ទៅទន្លេចឹងទៅ ដកពីទន្លេចឹងទៅមកចាន់ថ្នាចឹងទៅហើយមកអូឈូកណា អស់ហើយនឹង

ក៖ ប៉ុន្តែនៅក្នុងខេត្តនឹងដដែលតាហីអ៊ុំ?

ខ៖ ចា៎!នៅក្នុងខេត្តនឹង

ក៖ ប៉ុន្តែយើងដើររហូតនឹងមែនទេអ៊ុំ?

ខ៖ ចា៎!នៅខេត្តកណ្ដាល ខេត្តកំពង់ស្ពឺ ខេត្តកំពង់ស្ពឺ ខេត្តកណ្ដាលនឹង

ក៖ ប៉ុន្តែគេជំលាសនឹងយើងដើរទៅហោសអ៊ុំ?

ខ៖ ​ ចា៎!!នឹងហើយ

ក៖ ចុះចំណាយរយះពេលប៉ុន្មានថ្ងៃទៅអ៊ុំ?

ខ៖ អូនដើរចឹងទៅអស់រយះពេល2-3ថ្ងៃអីចឹងទៅណាស់កូន ដើរចំណាយពេលមួយយប់អីចឹងទៅណាស់ កូនអើយ

ក៖ ប៉ុន្តែទៅគ្នាច្រើនមែនទេអ៊ុំ?

ខ៖ ទៅគ្នាច្រើននឹងជំនាន់ពលពតនឹង

ក៖ ប៉ុន្តែកាលជំនាន់ណុងអ៊ុំអាយុប៉ុន្មានដែរអ៊ុំ?

ខ៖ ខ្ញុំអាយុ19ឆ្នាំនឹង

ក៖ អូ៎!ចឹងចូលកងនារីហើយណអ៊ុំ?

ខ៖ ចា៎!ចូល19ឆ្នាំនឹង

ក៖ ចូលកងប្រយុទ្ធចល័តនារីហីអ៊ុំ?

ខ៖ មានសែងតែដីរែកតែដីអីនឹងអូនអើយកាលពីជំនាន់ពលពតនឹងអត់ដឹងទេមិនដូចជំនាន់ឥឡូវនឹងទេ ជំនាន់ពលពតនឹងក្មួយឯងអត់ទាន់ទេហីអូន?

ក៖ ខ្ញុំអត់ទាន់ទេនឹង

ខ៖ មានរែកដីរែកអីនឹងហាសកូន

ក៖ ចឹងបានខ្ញុំចង់សួរអ៊ុំថាមានបញ្ហាអីកើតឡើងនឹងអ៊ុំ?

ខ៖ នឹងហើយពិបាកណាស់

ក៖ ចុះរបបអាហារយ៉ាងម៉េចដែរអ៊ុំ?

ខ៖ របបអាហារអីនឹងបបរបាយបបរអីចឹងទៅ​ គេដាក់បាយចានអោយយើងចឹងទៅមួយចាននឹងប៉ុនៗៗ នេះចឹងទៅ

ក៖ បាទអ៊ុំបាទនឹង?

ខ៖ មួចង្កិះៗៗចឹងទៅមួយចានចង្កិះចឹងទៅណាស់

ក៖ ចុះគ្រួសាររបស់អ៊ុំនឹងគេអោយនៅជាមួយអ៊ុំរឺមួយក៏គេអោយចេញផ្សេងដែរអ៊ុំ រឺង៊ុំនៅម្នាក់ឯងដែរ?

ខ៖ ខ្ញុំនៅតែឯងខ្ញុំទៅចល័តជាមួយគេនឹង

ក៖ អូ៎!នៅចល័តជាមួយគេហោសអ៊ុំ?

ខ៖ ចល័តជាមួយគេទៅម៉ែឪគេដកអោយនៅផ្សេងនឹងហើយខ្ញុំដើរចល័តទៅនឹង

ក៖ ប៉ុន្តែឪពុកម្តាយរបស់អ៊ុំពេលណុងគេអោយធ្វើអីគេដែរអ៊ុំ?

ខ៖ ខ្ញុំនៅផ្ទះ

ក៖ ប៉ុន្តែដូចជាឪពុករបស់អ៊ុំនឹងគាត់ស្លាប់នៅជំនាន់ពលពត?

ខ៖ ​ចា៎!គាត់ស្លាប់នៅជំនាន់ពលពតនឹង

ក៖ គាតកើតអីអ៊ុំ?

ខ៖ គាត់ឈឺគាត់នឹងហាស

ក៖ អូ៎!គាត់ឈឺស្លាប់ធម្មតាមិនមែនគេយកគាត់ទៅណាទេ?

ខ៖ ​មិនមែនយកទៅវៃចោលទេនឹង

ក៖ មិនមែនយកទៅវៃចោលទេ ចុះបងៗរបស់អ៊ុំនឹងប្អូនរបស់អ៊ុំនឹងគេអោយយកទៅធ្វើអីគេដែរអ៊ុំ?

ខ៖ បងៗៗរបស់ខ្ញុំនឹងគេអោយទៅចល័តដែរនឹង

ក៖ ចល័តប៉ុន្តែពួកគាត់នៅឆ្ងាយពីអ៊ុំដែរហីអ៊ុំ?

ខ៖ ចា៎!នៅឆ្ងាយពីគ្នានឹង

ក៖ និយាយរួមទៅឪពុកម្ដាយក្រុមគ្រួសាររបស់អ៊ុំនឹងគឺបែកគ្នាទាំងអស់តែម្ដងនឹង?

ខ៖ បែកគ្នាទាំងអស់នៅតែម៉ែឪនឹងទេ

ក៖ អូ៎!រហូតទាល់តែយើងដាច់ពលពតនឹងបានជាយើងមកជុំគ្នាវិញ?

ខ៖ ចា៎!នឹងហើយ

ក៖ ចុះយើងមើលរបៀបណាដែរយើងអាចមកជុំគ្នាវិញទៅអ៊ុំ ដោយសារតែយើងមិនដឹងផងនឹង?

ខ៖ មកជុំគ្នានឹងចុះគេចូលមកវៀតណាមចូលមកយើងមិនរត់មកសំដៅមករកម៉ែឪវិញនឹង

ក៖ អូ៎!ប៉ុន្តែយើងស្គាល់ដែរណអ៊ុំ?

ខ៖ យើងស្គាល់នឹង

ក៖ ដោយសារតែពេលណុងអត់មានទូរស័ព្ទ អត់មានអីសំរាប់ទាក់ទងទេណអ៊ុំ?

ខ៖ ​អត់មានទេអត់មានទេ

ក៖ ចុះនៅជំនាន់ពលពតនឹងយើងមើលយ៉ាងម៉េចដឹងថាថ្ងៃម៉ោងប៉ុន្មាន ព្រឹកម៉ោងប៉ុន្មានគេមានម៉ោង មើលដែរហោសអ៊ុំ?

ខ៖ មានគេមាននាឡិកាគេកូន គេមាននាឡិកាគេនឹងម៉ោងប៉ុន្មានៗៗគេដឹងគេហើយនឹងដល់ម៉ោង11-12 ចឹងបានគេអោយយើងឈប់

ក៖ អូ៎!ដោយសារតែ?

ខ៖ រែកដីចឹងទៅដល់ម៉ោងបាយចឹងបានគេអោយយើងឈប់ទៅ

ក៖ ដោយសារតែអ្នកខ្លះគេអត់មាននាឡិកាគេមើលតាមមេឃមែនទេអ៊ុំ?

ខ៖ នឹងហើយចឹងមើលតាមមេឃ

ក៖ ​គេមើលតាមថ្ងៃមែនទេអ៊ុំ​ដូចថាម៉ោងប៉ុន្មានៗនឹងគេមើលតែតាមថ្ងៃនឹងទៅគេដឹងហើយ

ខ៖ កាលពីជំនាន់ពលពតនឹងគេមានម៉ោងគេហាសម៉ោងគេអ្នកគេមូលដ្ឋាននឹងគេពាក់នាឡិកាណាក្មួយ

ក៖ បាទអ៊ុំបាទ?

ខ៖ កាលពីជំនាន់1975នឹងយើងអត់មានអីមើលទេយើងតាមតែបញ្ជាគេទេណាស់

ក៖ បាទអ៊ុំនឹង?

ខ៖ គេបញ្ជាអោយយើងទៅរែកដីយើងមិនទៅរែកដីនឹង

ក៖ បាទអ៊ុំគេអោយយើងធ្វើអីយើងត្រូវតែធ្វើណុងទៅ?

ខ៖ ចុះបើយើងមិនទៅធ្វើអោយគេសំលាប់ចោល

ក៖ អូ៎!ប៉ុន្តែពេលណុងអ៊ុំអត់ចេះអីណាហីអ៊ុំ?

ខ៖ ខ្ញុំអត់អីដែរនឹងកាលណុងខ្ញុំចុះគេអោយខ្ញុំទៅធ្វើអីខ្ញុំទៅធ្វើនឹងទៅចុះយើងនៅក្រោមបង្កាប់គេ

ក៖ យើងអត់ហ៊ានជំទាស់ណអ៊ុំ?

ខ៖ យើងមិនហ៊ានជំទាស់ទេ

ក៖ រហូតអ៊ុំគិតថាដាច់ពលពតហាសអ៊ុំធ្លាប់មានជួបការលំបាកអីផ្សេងពីនឹងទៀតអត់អ៊ុំ?

ខ៖ ដាច់ពលពតមកយើងរត់មកនៅស្រុកនឹងបន្ទាប់ពីមកនៅស្រុកនឹងគ្មានស្អីទេមានតែធ្វើស្រែនឹងកូន ខ្ញុំធ្វើតែស្រែនឹងគ្មានបានធ្វើអីទេ

ក៖ ប៉ុន្តែពេលណុងអ៊ុំដូចជាអ៊ុំរៀបការនៅអាយុប៉ុន្មានដែរអ៊ុំ?

ខ៖ ខ្ញុំរៀបការនៅអាយុ19ឆ្នាំ

ក៖ រៀបការនៅអាយុ19ឆ្នាំចឹងមានន័យថាអ៊ុំរៀបការនឹងនៅក្នុងពលពតនឹងហោសអ៊ុំ?

ខ៖ ចុះពីអាពតមកនឹងហាស

ក៖ ពេលណុងដាច់ហើយហោសអ៊ុំ?

ខ៖ ចា៎!ពេលដែរចុះពីអាពតមកអោយមកនៅស្រុកវិញនឹងការនៅនេះតែម្ដងនឹងនៅនឹង

ក៖ អូ៎!ចុះពេលដែរការហើយនឹងអ៊ុំគិតថាមានការលំបាកអីទេអ៊ុំ?

ខ៖ អ៊ុំគ្មានការលំបាកអីទេអ៊ុំធ្វើតែស្រែនឹងកូនចិញ្ចឹមតែគោ ចិញ្ចឹមតែស្អីនឹង

ក៖ ប៉ុន្តែប្ដីរបស់អ៊ុំនឹងក៏គាត់ធ្វើស្រែជាមួយអ៊ុំដែរ?

ខ៖ ធ្វើស្រែជាមួយគ្នានឹង

ក៖ អូ៎!បាទអ៊ុំចុះអ៊ុំគិតថាអ៊ុំឆ្លងកាត់ការលំបាកការពីជំនាន់ពលពត នឹងនៅក្មេងទាំងអស់នឹងដោយរបៀប ណាដែរអ៊ុំ ដូចជាជំនះឧបសគ្គហាស?

ខ៖ អ៊ុំដើរទៅព្រៃទៅយប់ឡើងនឹងយប់ក៏អ៊ុំដើរដែរនឹង យប់ក៏អ៊ុំដើរដើរយប់ឡើងចឹងទៅ យើងដើរមកពេលដើរមកជួននាព្រឹកចឹងទៅ ជួនណាយប់ចឹងទៅ

ក៖ បាទអ៊ុំ?

ខ៖ ​ដើរមកទាំងយប់មកនឹងក៏មានដែរ

ក៖ អូដើរមកចឹងអត់មានខា្លចអីទេណអ៊ុំ?

ខ៖ អត់ខ្លាចម៉េចដើរមកគ្នាពីរបីនាក់ចឹងទៅណាស់រត់កាលពីជំនាន់នៅឆ្នាំ1975 ខ្ញុំរត់បានគេរំដោះនេះទេណាស់

ក៖ បាទអ៊ុំបាទ?

ខ៖ រហូតតាំងពីលើមកនឹង

ក៖ ទាំងប្រុសទាំងស្រីហោសអ៊ុំ?

ខ៖ ខ្ញុំរត់ពីទន្លេនឹងមកដែរវៀតណាមចូលមកនឹងចូលមករំដោះយើងនឹង

ក៖ អូ៎!បាទអ៊ុំបាទ?

ខ៖ ចា៎!ខ្ញុំរត់ចូលមកនឹងរត់ទៅរកម៉ែឪហាស

ក៖ បាទអ៊ុំបាទ?

ខ៖ ខា្លចបែកម៉ែឪរត់សំដៅទៅរកម៉ែឪហាសរត់ពីទន្លេមករត់តែម្នាក់ឯងរត់យប់ហើយនឹងរត់យប់នឹង

ក៖ អូ៎!ចុះពេលណាដែរអ៊ុំគិតថាជាពេលដែរសប្បាយនៅក្នុងឆាកជីវិតរបស់អ៊ុំដែរ?

ខ៖ មិនដឹងថាពេលណាមានសប្បាយទេកូនអើយ

ក៖ ​ ដែរមានចៅរឺមួយក៏ជួបជុំកូនចៅអីចឹងហាស?

ខ៖ មានចៅនឹងគ្មានអីសប្បាយទេ

ក៖ អូ៎!បាទចុះកាលពីក្មេងនឹងអ៊ុំធ្លាប់មានក្ដីស្រម៉ៃថាពេលដែរធមឡើងនឹងអ៊ុំចង់ធ្វើអីទេអ៊ុំ?

ខ៖ ធ្វើអីកូនអើយអត់មានចង់ធ្វើអីចិត្តខ្ញុំមិនចង់បានធ្វើអីទេ

ក៖ អត់ទេកាលពីអ៊ុំនៅរៀនហាសអ៊ុំធ្លាប់គិតថាស្រម៉ៃថាអ៊ុំចង់ធ្វើពេទ្យ គ្រូបង្រៀន រឺមួយក៏ប៉ូលីសអីចឹង ហាសអ៊ុំ?

ខ៖ អូយធ្វើអីកូនអើយធ្វើតែស្រែនឹងគ្មានបានធ្វើអីទេ នៅស្រែធ្វើតែស្រែនឹង

ក៖ អូបាទ ចុះបើសិនជាចង់អោយអ៊ុំផ្ដែផ្ដាំទៅកូនចៅជំនាន់ក្រោយៗៗនឹងអ៊ុំចង់ផ្ដែផ្ដាំអីទៅពួកគាត់ដែរ អ៊ុំ?

ខ៖ ចង់អោយកូនចៅកុំអោយពិបាកចឹងទៅណាស់កូន ចង់អោយកូនចៅនឹងខំរៀនខំអីចឹងទៅអោយខំ ធ្វើការធ្វើងារអីនឹងគេចឹងទៅណាស់

ក៖ បាទអ៊ុំបាទ?

ខ៖ អោយស្រួលខ្លួនទៅនឹង

ក៖ ចុះបើសិនជាចង់អោយគាត់ជៀសវៀងនៅអំពើអីមួយដែរអត់ល្អហាសតើអ៊ុំចង់អោយគាត់ជៀសវៀងអីដែរអ៊ុំ?

ខ៖ ចា៎!រឿងថ្នាំញៀនអីចឹងទៅណាស់

ក៖ អូ៎!បាទអ៊ុំ មានអីចង់ផ្ដែផ្ដាំផ្សេងទៀតអត់អ៊ុំ?

ខ៖ ផ្ដាំអីទេកូនកុំអោយមានជក់គ្រឿងញៀនអោយធ្វើការងារអោយធំដូចគេចឹងទៅណាស់

ក៖ បាទអ៊ុំចឹងជាចុងក្រោយនឹងខ្ញុំអរគុណច្រើនអ៊ុំដែរបានអោយខ្ញុំពិភាក្សាដែរទាក់ទងទៅនឹងប្រវត្តិរបស់ អ៊ុំហើយទាំងអស់នឹងខ្ញុំនឹងដាក់ទៅក្នុងវេបសាយរបស់សាលាអ៊ុំ បាទអ៊ុំបាទអរគុណអ៊ុំ៕៕៕